KINNITATUD
Kristiine linnaosa vanema 12.09.2022  
käskkirjaga nr 1-3-1/34-k
LISA 	

KRISTIINE  LINNAOSA VALITSUS
LINNAOSA VANEMA ASETÄITJA 
A M E T I J U H E N D

ÜLDANDMED
1.1 Teenistuja liik	1.2 Struktuuriüksus	
juhtivametnik	Kristiine Linnaosa Valitsus	

1.3 Tegevusvaldkond	
1.3.1 linnamajanduse osakonna haldusalasse jääva põhitegevuse koordineerimine;
1.3.2 osalemine linnaosa valitsuse üldjuhtimises.

2. STRUKTUUR
2.1 Vahetu juht	2.2 Kes asendab	2.3 Keda asendab	
linnaosa vanem	linnaosa vanema käskkirjaga määratud teenistuja	linnaosa vanemat ja linnaosa vanema käskkirjaga määratud teenistujat	

3. PÕHINÕUDED
Linnaosa vanema asetäitjale esitatavad nõuded on:	
Haridus- ja kvalifikatsiooni nõuded:	3.1 kõrgharidus või selle omandamine;
3.2 eesti ja vene keele oskus C1 tasemel ning lisaks ühe võõrkeele oskus B1 tasemel ametialase sõnavara valdamisega;	
Nõuded eelnevale kogemusele, teadmised ja oskused:	3.3 eelnev töökogemus teenistusest riigi- või  kohaliku omavalitsuse ametiasutuses;
3.4 arvuti kasutamise oskus, sealhulgas ametikohal vajalike teksti- ja tabeltöötlusprogrammide ning andmekogude kasutamise oskus, bürootehnika kasutamise oskus;
3.5 tööks vajalike riigi ja Tallinna õigusaktide tundmine ning nende kasutamisoskus;
3.6 juhtimisprintsiipide tundmine ja nende praktilise rakendamise oskus;
3.7 hea suhtlemisoskus, hea suuline ja kirjalik väljendusoskus, oskus oma seisukohti ja arvamusi põhjendada;
3.8 oskus efektiivselt kasutada aega;
	
Isikuomadused:	3.9 algatusvõime ja loovus, võime osaleda uute lahenduste väljatöötamisel ning neid rakendada;
3.10 kohusetunne, otsustus- ja vastutusvõime;
3.11 paindlikkus ja koostöövalmidus;
3.12 pingetaluvus, usalduslikkus ja ausus.	

4. TEENISTUSKOHUSTUSED
Linnaosa vanema asetäitja teenistuskohustused on:	
4.1 koordineerib linnamajanduse osakonna haldusala;
4.2. osaleb linna ja linnaosa arengukavade ja -strateegiate väljatöötamisel ning aitab kaasa nende elluviimisele;
4.3 osaleb linnaosa valitsuse eelarve ja eelarvestrateegia koostamisel linnamajanduse valdkonnas;
4.4 koordineerib ja juhib linnaosa üldise turvalisuse ja turvalise ruumiloomega seotud teemasid;
4.5 teeb koostööd Tallinna Linnavalitsuse struktuuride, ametite, allasutuste ning teiste omavalitsusüksustega, samuti riigi- ja erasektoriga; 
4.6 teeb koostööd linnaosas tegutsevate kodanikeühendustega ja kogukondadega, vahendab neile teavet ja annab nõu oma pädevuse piirides;
4.7 teeb koostööd ülikoolidega ja teiste haridusasutustega; 
4.8 koordineerib ja juhib erinevaid koostöö- ja eriprojekte;
4.9 valmistab ette ja viib läbi riigihankeid ja ostumenetlusi; 
4.10 osaleb asendusliikmena Tallinna kriisikomisjoni kriisireguleerimise meeskonna töös;
4.11 osaleb vajadusel Tallinna Linnavolikogu ja Tallinna Linnavalitsuse istungitel ning linnavolikogu, linnavalitsuse, linnaosa valitsuse ja linnaosakogu või linna ametite komisjonide tegevuses;
4.12 osaleb oma töövaldkonna piires linna õigusaktide koostamisel, esitab ettepanekuid ja kommentaare eelnõudele;
4.13 nõustab linnaosa vanemat vanema asetäitja pädevusse kuuluvates küsimustes;
4.14 täidab linnaosa vanema antud ühekordseid ülesandeid. 

5. VASTUTUS
Linnaosa vanema asetäitja vastutab:	
5.1 talle pandud teenistusülesannete õiguspärase, täpse ja õigeaegse täitmise eest, samuti töökorralduseeskirjade ning teiste linnaosade valitsuse töökorraldust reguleerivate dokumentidega temale pandud töökohustuste täitmise eest;
5.2 talle teenistuse tõttu teatavks saanud riigi- ja ärisaladuse, teiste Inimeste eraisikuliste isikuandmete ning muu juurdepääsupiirangutega informatsiooni kaitsmise, hoidmise ja sihipärase kasutamise eest.

6. ÕIGUSED
Linnaosa vanema asetäitjal  on õigus:	
6.1 saada linnaosa valitsuse teistelt struktuuriüksustelt ja hallatavatelt asutustelt andmeid, dokumente ja informatsiooni, mis on vajalikud temale pandud kohustuste täitmiseks;
6.2 esindada linnaosa valitsuse oma töövaldkonda kuuluvates küsimustes linnaosa vanema poolt antud volituste piires;
6.3 linnaosa vanema teadmisel algatada ja pidada läbirääkimisi kokkulepete sõlmimiseks;
6.4 teha linnaosa vanemale ettepanekuid linnaosa valitsuse töö efektiivsemaks muutmiseks;
6.5 saada teenistuskohustuste täitmiseks vajalikku ametialast täienduskoolitust;
6.6 kasutada linnaosa valitsuse tehnilisi töövahendeid.

7. AMETIJUHENDI MUUTMINE
7.1 ametijuhend vaadatakse läbi vastavalt vajadusele;
7.2 ametijuhendit muudetakse, kui muutuvad vastavad õigusaktid või ilmneb vajadus töökorralduse muutmiseks ja/või täpsustamiseks.